เรื่องร้องเรียน: ผมเป็นผู้ประกอบการร้านอาหาร ที่เปิดร้านอาหารในเขตปทุมวัน ตั้งแต่วันเปิดร้าน ผมตั้งใจขออนุญาตร้านอาหารให้ถูกกฎหมาย และทำตามที่ร้านอาหารที่ดีควรทำ แต่เจ้าหน้าที่ทำงานช้ามาก ผมยื่นเอกสารตั้งแต่วันที่ 23มิถุนายน และส่งเอกสารจนครบตั้งแต่สัปดาห์แรกของเดือนกรกฎาคม กว่าเจ้ากน้าที่จะทำเรื่องช้ามาก จนผมทั้งโทรตาม และไปตามที่สำนักงานถึง 4 รอบ กว่าจะส่งเจ้าหน้าที่มาตรวจก็เดือนกันยายนพอตรวจเสร็จก็เงียบหายไปเลย จนผมไปตามอีกรอบคือวันนี้ (ตามระเบียบเอกสารควรจะเสร็จตั้งแต่ 15 วันแรกหลังยื่นเอกสารครบ) แต่จนถึงวันนี้ รวมเวลากว่า 5 เดือน ผมก็ยังไม่ได้รับใบอนุญาติร้านอาหาร (วันนี้เจ้าหน้าที่แจ้งว่าใบร้านอาหารของผมผู้มีอำนาจยังไม่เซ็น) คือมันทำให้ร้านที่ตั้งใจอยากทำให้ถูกต้องตั้งแต่วันแรกแบบผม หมดกำลังใจ ไม่อยากขออนุญาตแล้วทั้งๆที่การขออนุญาตเสียทั้งเงินที่ต้องไปอบรม เงินไปตรวจสุขภาพ เวลาที่ใช้ไปเดินเรื่อง และความรู้สึกที่คนที่ตั้งใจทำดีไม่ได้ดี ถ้าหน่วยงาน กทม. ยังเป็นแบบนี้ คนอยากทำดีจะไม่มีอีกต่อไป ผมในฐานะคนรุ่นใหม่อยากขอให้ผู้ใหญ่เห็นความตั้งใจอยากทำดีของคนรุ่นใหม่บ้างครับ
การดำเนินการของเจ้าหน้าที่: สำนักงานเขตปทุมวันได้ดำเนินการออกหนังสือรับรองการแจ้งจัดตั้งสถานที่จำหน่ายอาหารให้ผู้ประกอบการ และได้ประสานแจ้งผู้ร้องทราบแล้ว หากมีข้อซักถามสามารถติดต่อฝ่ายสิ่งแวดล้อมและสุขาภิบาล
ความเห็นของผู้แจ้ง: ดีเยี่ยมมากครับ ขอบคุณเจ้าหน้าที่ทุกท่านครับ 🙏🙏🙏 ประชาชนจะอยากทำดีครับ ถ้าคนตั้งใจทำดี ได้รับความสนใจและตอบรับในทางที่ดี ขอบคุณจากใจจริง
พื้นที่: แขวงรองเมือง เขตปทุมวัน กรุงเทพมหานคร